open-index/open-wikipedia-markdown huggingface dataset:
கர்கோர்

**கர்கோர்** (*Harkor*) என்பவர் லோகன குலத்தின் குலதேவி ஆவார். இவர் தன் சகோதரர் ராணா ஜாஷ்ராஜுடன் சேர்ந்து லோகனர்களால் வழிபடப்படுகிறார். லோகனா (லோகரானா, தக்கர் மற்றும் பராய் என்றும் குறிப்பிடப்படுகிறது) வர்த்தகம் அல்லது வணிக இனக்குழு ஆகும். இக்குழுவினர் பெரும்பாலும் இந்தியாவிலும் பாக்கித்தானிலும் வாழ்ந்தனர்.

நாட்டுப்புறக் கதைகளின்படி, லோகர்-கதா (இன்றைய இலாகூர்) அருகே 1205 மற்றும் 1231க்கு இடையில் வாழ்ந்தவர் ஜாஷ்ராஜ். இவர் தனது திருமணத்தின் திருமண மண்டபத்தில் மணமகனாக இருந்தபோது, இந்துக்களின் புனித விலங்கான பசுக்களை எதிரிகள் கவர்ந்து   செல்வதாகக் கேள்விப்பட்டார். இதைக் கேட்டவுடன் தனது திருமண நிகழ்வினை விட்டு வெளியேறி, பசுக்களைக் காப்பாற்றுவதற்காகக் குழுவுடன் எதிரிகளைத் துரத்தினார். லோகனா பெண் போர்வீரர்களின் குழுவிற்குத் தலைமை தாங்கி அவரது சகோதரி கர்கோர் போபாருவும் எதிரிகளிடமிருந்து பசுக்களைக் காக்கும் போராட்டத்திலிருந்தார்.

இந்தச் சண்டையில் காபூலைச் சேர்ந்த எதிரிகள் இறுதியில் தோற்கடிக்கப்பட்டு ஜாஷ்ராஜ் வெற்றி பெற்றாலும், எதிரியின் தந்திரோபாயத்தின் விளைவாகக் கொல்லப்பட்டார். கர்கோரும் போரில் வீழ்ந்து, தியாகியானார். அன்றிலிருந்து இருவரும் முறையே லோகனாசு, பானுசாலிகளால் முறையே குலதேவன் மற்றும் குலதேவி என்று வணங்கப்பட்டு வருகின்றனர்.

இவர் திருமணம் செய்து கொண்ட லோகனாசின் போபாரு கிளையினரால் இவர் குறிப்பாகக் குல தெய்வமாக மதிக்கப்பட்டு வணங்கப்படுகிறார்.

## மேலும் காண்க

* இராணா வச்ராஜ்

## மேற்கோள்கள்

பகுப்பு:இந்து தொன்மவியல்
பகுப்பு:நாட்டார் தெய்வங்கள்
உண்டியல்

thumb|right

**உண்டியல்** (*Hundi - cash collection box*) என்பது இந்தியக் கோயில்களில் பக்தர்களிடமிருந்து ரொக்கப் பொருட்களைப் பெறப் பயன்படுத்தப்படும் ஒரு சேகரிப்புப் பெட்டியாகும். 2016ஆம் ஆண்டு அதிக மதிப்புள்ள இந்திய ரூபாய் நோட்டுகள் செல்லாது என அறிவிக்கப்பட்டபோது, கண்காணிப்பு அவ்வளவு கடுமையாக இல்லாத உண்டியல் நிறுவப்பட்ட கோவில்களில் ரூ.500 மற்றும் ரூ.1,000 நோட்டுகள் அதிகமாக செலுத்தப்படலாம் என்ற கவலைகள் இருந்தன.

வீடுகளில் பள்ளிச் செல்லும் குழந்தைகளின் சேமிப்பு பழக்கத்தினை அதிகரிக்க மண்ணால் ஆன உண்டியல்களை வழங்கி, அந்த உண்டியலில் குழந்தைகள் தங்களுக்குக் கிடைக்கும் சொற்பத் தொகையினைச் சேமிப்பதும் வழக்கமான ஒன்றாக உள்ளது.

'பிக்கி பேங்க்'  எனும் பன்றி வடிவ உண்டியல்களை வெளிநாடுகளில் குழந்தைகள் காசு சேமிக்கப் பயன்படுத்துகின்றனர். சில வங்கிகளும் வாடிக்கையாளர்களைக் கவர இந்த வகை உண்டியல்களை வழங்கினர். பண்டைய கிரேக்க, உரோமானியக் காலத்தில் களி மண்ணால் ஆன உண்டியல்கள் பயன்படுத்தப்பட்டு வந்துள்ளன. இவை பானை, ஜாடி வடிவில் துளையுடன் செய்யப்பட்டுள்ளன. பிங் களிமண்ணால் செய்யப்பட்ட இந்த உண்டியல்கள் பிரபலமடைந்தபோது ”பிக்கி பேங்” பிரபலமடைந்தது. உலகின் பல நாடுகளிலும் பன்றி வடிவ உண்டியல்கள் அதிர்ஷ்டமாகக் கருதப்படுகிறது. களி மண் தவிரப் பல பொருட்களினாலும் உண்டியல்கள் பல வித வடிவங்களிலும் செய்யப்படுகின்றன. 

மாறிவரும் காலச்சூழலுக்கு ஏற்ப கோவில்களில் நன்கொடை/காணிக்கை வசூலிப்பதற்கான மின்னணு அமைப்பாக மின்னணு உண்டியல்கள் அறிமுகப்படுத்தப்பட்டுள்ளன. பக்தர்கள் இணைய வழியில் கோவில்களுக்கு நன்கொடை அளிக்க இதன் மூலம் முடிகிறது.

## மேற்கோள்கள்

பகுப்பு:இந்தியப் பண்பாடு
சட்டம் மற்றும் வழக்குகளில் பெண்கள்

**சட்டம் மற்றும் வழக்குகளில் பெண்கள்** (*Women in Law and Litigation*)  என்பது சட்டத் துறையில் பெண்கள் எதிர்கொள்ளும் பாலின பாகுபாட்டைக் கையாள்வதற்காக பெண் வழக்கறிஞர்கள், நீதிபதிகள் மற்றும் சட்ட வல்லுநர்களால்  உருவாக்கப்பட்ட ஓர் அமைப்பாகும்.  பாலின பாகுபாட்டிற்கு எதிராக வழக்காடுவதற்கு பெண் வழக்கறிஞர்களை விட ஆண் வழக்கறிஞர்கள் வழக்காடுவதை  பொதுமக்கள் விரும்புகிறார்கள்.

## வரலாறு.
இந்த சங்கம் இந்திய உச்ச நீதிமன்றம் மற்றும் இந்திய உச்ச நீதிமன்ற நீதிபதி இரஞ்சனா தேசாய் ஆகியோரின் மேற்பார்வையில்  2014 ஆம் ஆண்டு செப்டம்பர் மாதம் 6 ஆம் தேதியன்று  உருவாக்கப்பட்டது.

## நோக்கம் மற்றும் செயல்பாடுகள்
தொழில்முறை ஆதரவு, வாதிடும் திறன்கள் மற்றும் பெண் வழக்கறிஞர்களின் வளர்ச்சிக்கான வழிகள் குறித்த விவாதத்திற்கான ஒரு தளத்தை வழங்குவதற்காக  சட்டம் மற்றும் வழக்குகளில் பெண்கள் சங்கம்  உருவாக்கப்பட்டது.  தில்லி உயர் நீதிமன்றத்தின் நீதிபதி இமா கோலி ,  "உயர் பதவிகளை அடைந்த மூத்த வழக்கறிஞர்கள் மற்றும் சட்ட பயிற்சியாளர்கள் தங்கள் அனுபவங்களை  இந்த அமைப்புக்கு திருப்பித் தருவதற்கான ஒரு வழியாகும்" என்று  இச்சங்கத்தை வரையறுத்தார்.

## மேற்கோள்கள்

பகுப்பு:இந்திய அரசின் சட்டங்கள்
பகுப்பு:இந்திய அமைப்புகள்
ஆகா கான் பெண்கள் மருத்துவமனை

**ஆகா கான் பெண்கள் மருத்துவமனை** (*Aga Khan Hospital for Women*) முதலில் 1979 ஆம் ஆண்டு மகப்பேறு இல்லம் எனப்படும் பெண்களுக்கான ஆகா கான் மருத்துவமனையாக நிறுவப்பட்டது. கராச்சியின் புறநகர்ப் பகுதியான கரிமாபாத்தில் 41 படுக்கைகள் கொண்ட மகப்பேறு வசதி கொண்ட சுகாதார சேவையை இம்மருத்துவமனை வழங்குகிறது. இம்மருத்துவமனை வளாகத்தில் ஆகா கான் நோயறிதல் மையம் மற்றும் நாள் அறுவை சிகிச்சை மையம், ஆகியவை அமைந்துள்ளன. மருத்துவமனையை நோயறிதல் மற்றும் அறுவை சிகிச்சை சேவைகளுடன் கரிமாபாத்து நிறைவு செய்கிறது. இப்பிரிவுகள் ஆகா கான் சுகாதார சேவை இன்டர்நேசனல் ரெபரல் அமைப்பின் ஒரு பகுதியாகும். கராச்சியின் பல்வேறு பகுதிகளில் உள்ள நோயாளிகளுக்கு உயர்தர அடிப்படையிலான ஒருங்கிணைந்த சுகாதார அமைப்பைச் செய்யும் நோக்கத்துடன் 2010 ஆம் ஆண்டில் ஆகா கான் பல்கலைக்கழக மருத்துவமனையுடன் இம்மருத்துவமனை ஒருங்கிணைக்கப்பட்டது.

## மேற்கோள்கள்

## வெளி இணைப்புகள்
*
*

பகுப்பு:பாக்கித்தானியப் பெண்கள்
பகுப்பு:கராச்சியில் உள்ள கட்டிடங்கள்
பெரும்பாலான மக்கள் பேசும் பட்டியலிடப்பட்ட மொழிகளின் அடிப்படையில் இந்திய மாநிலங்கள்

**பெரும்பாலான மக்கள் பேசும் பட்டியலிடப்பட்ட மொழிகளின் அடிப்படையில் இந்திய மாநிலங்கள்** (*Indian states by most spoken scheduled languages*) என்பது இந்திய மாநிலங்களும் ஒன்றியங்களிலும் அதிகம் பேசப்படும் இந்தியாவின் அலுவல் மொழிகள் அடிப்படையில் அட்டவணைப்படுத்தப்பட்டுள்ளன. இவை 2011ஆம் ஆண்டு இந்திய மக்கள் தொகை கணக்கெடுப்பு புள்ளிவிவரங்களை அடிப்படையாகக் கொண்டவை. ஆந்திரப் பிரதேசம், தெலங்காணா மாநிலங்களின் புள்ளிவிவரங்கள் அப்போதைய ஒருங்கிணைந்த ஆந்திரப் பிரதேசத்தின் 2001 மக்கள் தொகை கணக்கெடுப்பை அடிப்படையாகக் கொண்டவை.

[alt=Language region map of India|thumb|310x310px| இந்தியாவின் மிகவும் பொதுவாகப் பேசப்படும் மொழிகளின்படி மாநிலங்களும் ஒன்றிய பிரதேசங்களும், பட்டியலிடப்பட்டுள்ளன. ஆனால் சில பட்டியலிடப்படாத மொழிகள், நாகாலாந்தின் ஆவோ, மேகாலயாவின் [காசி, லடாக்கின் இலடாக்கி, மிசோராமின் மிசோ மற்றும் அருணாச்சலப் பிரதேசத்தின் நியிஷி போன்றவை. விதிவிலக்காக, மிசோ ஓர் அட்டவணைப்படுத்தப்பட்ட மொழியாக இல்லாவிட்டாலும், மாநில அளவிலான அலுவல் மொழித் தகுதியினைப் பெறுகிறது. சிக்கிமின் பொது மொழியாகவும், ஓர் அட்டவணைப்படுத்தப்பட்ட மொழியாகவும் இருந்தாலும், நேபாளி, சிக்கிம் மாநிலத்தின் அதிகாரப்பூர்வ மொழி அல்ல.|alt=Language region map of India|310x310px]]

## மேலும் காண்க
* இந்திய மொழிகள்
* இந்தியாவின் அலுவல் மொழிகள்

## குறிப்புகள்

## மேற்கோள்கள்

பகுப்பு:இந்திய மாநிலங்கள் தொடர்பான பட்டியல்கள்
பகுப்பு:இந்திய மொழிகள்
ஹிக்மத் குமார் கார்கி

**ஹிக்மத் குமார் கார்கி** என்பவர் ஒரு நேபாள அரசியல்வாதி, 2024 மே 9 ஆம் தேதி முதல் கோஷி மாகாண முதல்வர்கோஷி மாநிலத்தின் முதல்வராக பணியாற்றி வருகிறார். இதற்கு முன்பு, அவர் 2023 ஜனவரி 9 முதல் 2023 ஜூலை 7 வரை, மற்றும் 2023 செப்டம்பர் 8 முதல் 2023 அக்டோபர் 14 வரை அதே பதவியில் இருந்தார்.

கார்கி நேபாள கம்யூனிஸ்ட் கட்சி (ஐக்கிய மார்க்சிஸ்ட்-லெனினிஸ்ட்) உறுப்பினர் மற்றும் அதன் நிரந்தரக் குழுவில் பணியாற்றுகிறார். அவர் 2018 பிப்ரவரி 5 முதல் ஜாபா 5 (A) இலிருந்து கோஷி மாகாணத் சட்டசபையில் உறுப்பினராக பணியாற்றி வருகிறார் மற்றும் 2022 டிசம்பரில் மாகாணச் சட்டசபையில் சிபிஎன் (ஐக்கிய மார்க்சிஸ்ட்-லெனினிஸ்ட்) பாராளுமன்றக் கட்சியின் தலைவராகத் தேர்ந்தெடுக்கப்பட்டார். கார்கி, 2018 பிப்ரவரி 15 முதல் 2021 ஆகஸ்ட் 26 வரை ஷெர் தன் ராய் அமைச்சரவையில் உள்துறை மற்றும் சட்ட அமைச்சர் பதவியில் பணியாற்றியவர், 2023 ஜூலை 7 முதல் 2023 செப்டம்பர் 8 வரை மற்றும் 2023 நவம்பர் 3 முதல் 2024 மே 3 வரை கோஷி மாகாணச் சட்டசபையில் எதிர்க்கட்சித் தலைவராகவும் பணியாற்றினார்.

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:நேபாள அரசியல்வாதிகள்
பேணுகை ஒளிப்படவியல்

**பேணுகை ஒளிப்படவியல்** அல்லது **பாதுகாப்பு ஒளிப்படம்** *(Conservation photography)* எடுத்தல் என்பது, ஒளிப்பட இதழியலின் அளவுருக்களுக்குள், பாதுகாப்பு விளைவுகளை ஆதரிக்க ஒளிப்பட செயல்முறை மற்றும் அதன் தயாரிப்புகளை தீவிரமாகப் பயன்படுத்துவதாகும்.

இயற்கையைப் பாதுகாப்பதற்கும் உயிர்க்கோளம் மற்றும் இயற்கை சூழலை மேம்படுத்துவதற்கும் ஒரு முகவராக, இயற்கை நிழற்படக்கலையை ஆவணப்பட ஒளிப்படவியலின் முன்முயற்சியுடன், பிரச்சினை சார்ந்த அணுகுமுறையுடன் இணைத்து பேணுகை ஒளிப்படவியலானது செயல்படுகிறது. பிரச்சினைகள் குறித்த பொது விழிப்புணர்வை விரிவுபடுத்துவதன் மூலமும், தீர்வு நடவடிக்கைகளைத் தூண்டுவதன் மூலமும், சுற்றுச்சூழல் பாதுகாப்பு, வனவிலங்கு பாதுகாப்பு, வாழ்விடப் பாதுகாப்பு அல்லது கலாச்சாரப் பாதுகாப்பை பாதுகாப்பு ஒளிப்படம் எடுத்தல் மேலும் மேம்படுத்துகிறது.

## வரலாறு

ஒளிப்படக் கலையின் பாதுகாப்பை மேம்படுத்துவதற்கான ஒரு சக்திவாய்ந்த ஊடகமாக வளர்ந்துள்ளது. 1860 களில் இருந்து இந்தப் புகைப்படம் எடுத்தல் பங்காற்றி வருகிறது, இருப்பினும் பரவலாக அங்கீகரிக்கப்படவில்லை. 1864 ஆம் ஆண்டில் யோசெமிட்டி தேசியப் பூங்காவை  நிறுவுவதற்கு வெற்றிகரமாகப் பயன்படுத்தப்பட்ட கார்ல்டன் வாட்கின்ஸ் மற்றும் பூங்காவின் விரிவாக்கம் மற்றும் தொடர்ச்சியான நிதியுதவிக்காக வாதிட்ட வில்லியம் என்றி ஜாக்சன் மற்றும் ஆன்செல் ஆடம்ஸ் ஆகியோரின் சக்திவாய்ந்த படிமங்கள் ஒரு குறிப்பிடத்தக்க எடுத்துக்காட்டாக உள்ளது.

21 ஆம் நூற்றாண்டின் தொடக்கத்தில், மனிதனால் ஏற்படும் சுற்றுச்சூழல் நெருக்கடிக்கு பதிலளிக்கும் விதமாக, உலகளாவிய சுற்றுச்சூழல் சீரழிவு முறை என்பது நிலையானது அல்ல என்பதை உணர்ந்து, ஒளிப்படங்களைப் பாதுகாப்பதற்கான புதுப்பிக்கப்பட்ட முக்கியத்துவம் எழுந்தது.

அலாஸ்காவின் ஏங்கரெஜில் நடைபெற்ற 8வது உலக வனப்பகுதி மாநாட்டின் போது, ​​புகைப்படக் கலைஞர் கிறிஸ்டினா மிட்டர்மீயர், சர்வதேச பேணுகை ஒளிப்படவியல் கலைஞர்கள் சங்கத்தை நிறுவியதன் மூலம், பேணுகை ஒளிப்படவியலின்  நவீன துறை அக்டோபர் 2005 இல் முறைப்படுத்தப்பட்டது. 2005 க்கு முன்பு "பேணுகை ஒளிப்படவியல்" ஒரு துறையாக அங்கீகரிக்கப்படவில்லை என்பது குறிப்பிடத்தக்கது.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
மொழிபெயர்ப்பிற்காகச் சாகித்திய அகாதமி விருது பெற்ற தமிழர்களின் பட்டியல்

**மொழிபெயர்ப்பிற்காகச் சாகித்திய அகாதமி விருது பெற்ற தமிழர்களின் பட்டியல்** *(List of Sahitya Akademi Translation Prize winners for Tamil*) என்பது 1989 முதல், 24 மொழிகளில் சிறந்த மொழிபெயர்ப்புப் பணிகளுக்காக எழுத்தாளர்களுக்கு வழங்கப்படும் சாகித்திய அகாதமி மொழிபெயர்ப்பு விருது பெற்ற தமிழ் எழுத்தாளர்களின் பட்டியல் ஆகும். இந்த விருது ஒவ்வொரு ஆண்டும் வழங்கப்படுகின்றன.

## விருது பெற்றவர்கள்
தமிழில் மொழிபெயர்ப்பு செய்யப்பட்ட படைப்புகளுக்காகச் சாகித்திய அகாதமி மொழிபெயர்ப்பு விருது பெற்றவர்களின் பட்டியல் பின்வருமாறு. 2019ஆம் ஆண்டு நிலவரப்படி, இந்த விருது  50,000 பரிசுப் பணத்தினைக் கொண்டது.

## மேலும் காண்க

* தமிழ் இலக்கியத்திற்கான சாகித்ய அகாடமி விருது பெற்றவர்களின் பட்டியல்

## மேற்கோள்கள்

## வெளி இணைப்புகள்

* தமிழ் மொழிக்கான அகாடமி மொழிபெயர்ப்பு பரிசுகள்

பகுப்பு:இந்திய இலக்கிய விருதுகள்
சாகித்திய விருதுபெற்ற குழந்தை இலக்கியத் தமிழ் விருதாளர்கள் பட்டியல்

**சாகித்திய விருதுபெற்ற குழந்தை இலக்கியத் தமிழ் விருதாளர்கள் பட்டியல்** (*List of Bal Sahitya Puraskar Winners for Tamil*) என்பது சாகித்திய விருதுபெற்ற குழந்தை இலக்கிய விருதாளர்கள் குறித்த தொகுப்பாகும். குழந்தை இலக்கியத்திற்கான சாகித்திய அகாதமி விருதுகள் 2010 முதல், 24 மொழிகளிலும் சிறந்த படைப்புகளுக்காக எழுத்தாளர்களுக்கு ஆண்டுதோறும் வழங்கப்படுகிறது.

## விருதாளர்கள்
தமிழில் எழுதப்பட்ட படைப்புகளுக்காக பால சாகித்திய அகாதமி விருதுகள் பெற்றவர்களின் பட்டியல் பின்வருமாறு. இந்த விருது ரூ. 50,000 ரொக்கப் பரிசும், ஒரு செப்புப் பலகை பொறிக்கப்பட்டதும் அடங்கும். 

## மேலும் காண்க

* தமிழ் இலக்கியத்திற்கான சாகித்ய அகாடமி விருது பெற்றவர்களின் பட்டியல்

## மேற்கோள்கள்

## வெளி இணைப்புகள்

* பால் சாகித்ய புரஸ்கார்-சாகித்ய அகாடமி இந்தியா - அதிகாரப்பூர்வ இணையதளம்
பகுப்பு:இந்திய இலக்கிய விருதுகள்
தமிழ்த் திரைப்படங்களின் பட்டியல், 2025

இப்பட்டியல் 2025 இல் வெளியிடப்பட்ட/திட்டமிடப்பட்டுள்ள இந்தியத் தமிழ்நாட்டுத் திரைப்படத் துறையினரால் தயாரிக்கப்பட்ட தமிழ்த் திரைப்படங்களின் பட்டியலாகும்.

## அதிகம் வசூலித்த திரைப்படங்கள்
2025 இல் வெளிவந்த அதிகம் வசூலித்த தமிழ்த் திரைப்படங்களின் பட்டியல் பின்வருமாறு. பின்வரும் அட்டவணையில்  உலகளவில் வசூலின் மதிப்பீட்டளவில், திரைப்படங்களின் தரவரிசை விக்கிப்பீடியாவால் பச்சை என வகைப்படுத்தப்பட்டுள்ளது. [அல்லது] இந்தியாவில் அதிகவசூல் செய்த திரைப்படங்களின் புள்ளிவிவரங்கள் பற்றிய முறையான அறிவிப்புகள் இல்லை.

: 

## 2025

## சனவரி – மார்ச்

## மேலும் காண்க
* தமிழ்த் திரைப்படங்களின் பட்டியல் (ஆண்டு வரிசை)
* தமிழ்த் திரைப்படங்களின் பட்டியல், 2024
* அதிக வசூல் ஈட்டிய தமிழ்த் திரைப்படங்களின் பட்டியல்

## குறிப்புகள்

## குறிப்புகள்

## மேற்கோள்கள்

பகுப்பு:தமிழ்த் திரைப்படங்களின் பட்டியல்கள்
தக்சின் ராய்

thumb|தப்தபியில் தக்சின் ராயின் சிலை
**தக்சின் ராய்** (*Dakshin Rai;* "தெற்கின் ராஜா") என்பது இந்தியாவிலும் வங்காளதேசத்திலும் உள்ள சுந்தரவனக் காடுகளில் மிருகங்களையும் பேய்களையும் ஆளும் ஒரு போற்றப்படும் தெய்வம். இவர் சுந்தரவனக்காடுகளின் ஒட்டுமொத்த ஆட்சியாளராகக் கருதப்படுகிறார். மேற்கு வங்காளத்தின் சுந்தரவனக் காடுகளுக்குள் வாழ்வாதாரத்திற்காக நுழைபவர்கள் அனைவரும், அவர்களின் சாதி அல்லது மதத்தைப் பொருட்படுத்தாமல், இந்தத் தெய்வத்தை வணங்குகிறார்கள்.

## கதை
சீல்டா தெற்கு வரிசையில், தப்தாபி நிலையம் உள்ளது. சில மைல்கள் தொலைவில் ஒரு தக்சின் ராய் கோவில் உள்ளது. இங்குப் புலிக் கடவுளை இந்தப் பகுதி மக்கள் வணங்குகிறார்கள். இவர் ஒரு காலத்தில் சுந்தரவன பகுதியைச் சேர்ந்தவர். இவரது ஆட்சிப்பகுதி தெற்கே நம்கானா காக்த்வீப் முதல் மேற்கில் பாகீரதி-ஹூக்ளி ஆறு-கங்கை வரையிலும், கிழக்கில் கட்டல் பக்லா மாவட்டம் வரையிலும், வங்காளதேசத்தின் குல்னா ஜெசோர் மாவட்டம் வரையிலும் பரவியிருந்தது. ஒவ்வொரு அமாவாசையிலும், இவர் போற்றப்பட்டு விலங்கு பலிகளால் சாந்தப்படுத்தப்படுகிறார். தக்சி ராயும் இசையை விரும்புகிறார். மேலும் இசைக்கலைஞர்களை ஈர்க்கிறார். உள்ளூர் பழங்குடியினர் 'தெற்கின் ராஜாவை' மகிழ்விக்க இரவு முழுவதும் நடனமாடியும் பாடியும் தங்களால் இயன்ற அனைத்தையும் செய்கிறார்கள்.

தக்சின் ராயின் தந்தை பிரபாகர் ரே (தண்ட பக்ஷ முனி) ஒரு பிராமணர், தாய் நாராயணி. இவரின் தந்தை சுந்தரவன காடுகளின் ஆட்சியாளராக இருந்தார். இவர் பெரிய மீசையுடன் சித்தரிக்கப்படுகிறார். இவரது உடல் மெலிதானது, புலி போன்ற கோடுகளால் அலங்கரிக்கப்பட்ட பளபளப்பான, மஞ்சள் நிறத்தைக் கொண்டுள்ளது. இவரின் வாயின் இருபுறமும் எச்சில் சொட்டுகிறது. இவருக்கு ஆறு மீட்டர் நீளமான வால் உள்ளது.

சுந்தரவன காடுகளில் வசிப்பவர்கள் சதுப்புநிலக் காடுகளுக்குள் செல்வதற்கு முன் தக்சின் ராய் அல்லது போன்பீபியிடம் பிரார்த்தனை செய்கிறார்கள். ஏனெனில் இது அவர்களுக்குப் பாதுகாப்பு அளிக்கிறது என்று அவர்கள் நம்புகின்றனர். சில பழங்குடியினரின் பூர்வீகவாசிகள், நெருங்கி வரும் புலியைக் குழப்பவோ அல்லது பயமுறுத்தவோ, அதன் தாக்குதலைத் தடுக்க தக்சின் ராயின் முகம் கொண்ட முகமூடியைத் தங்கள் தலையின் பின்புறமாகக் கட்டுகிறார்கள்.

## மேற்கோள்கள்

பகுப்பு:வங்காளதேசப் பண்பாடு
பகுப்பு:மேற்கு வங்கத்தின் பண்பாடு
பகுப்பு:நாட்டார் தெய்வங்கள்
சம்மி பலூச்

**சம்மி தீன் பலூச்** (*Sammi Deen Baloch*) பாக்கித்தானைச் சேர்ந்த ஒரு மனித உரிமை ஆர்வலரும் மற்றும் பலூச் யாக்ஜெஹ்தி குழுவின் தலைவரும் ஆவார். இவர் பலூச்சில் “காணாமல் போன நபர்களுக்கான குரல்” என்ற அரசு சார்பற்ற அமைப்பின் பொதுச் செயலாளராக பணியாற்றுகிறார். கடந்த 15 ஆண்டுகளில், தனது தந்தை தீன் முகமது பலூச் மற்றும் பலூசிஸ்தானிலிருந்து காணாமல் போன பிற நபர்களின் வழக்கு உட்பட பலூச் மக்களின் உரிமைகளுக்காக சம்மி ஒரு முக்கிய வழக்கறிஞராக இருந்து வருகிறார்.

இவரது வாதம் பலூசிஸ்தானில் வலுக்கட்டாயமாக காணாமல் போவது, சட்டத்துக்குப் புறம்பான கொலைகள் மற்றும் பிற மனித உரிமை மீறல்கள் குறித்து கவனத்தை ஈர்த்துள்ளது. இவரது முயற்சிகளை அங்கீகரிக்கும் வகையில், அயர்லாந்தின் மனித உரிமைகள் பாதுகாவலர்களைப் பாதுகாப்பதற்கான சர்வதேச அறக்கட்டளை விருது 2024 வழங்கப்பட்டது.

ஜூலை 2024 இல், குவாடரில் நடந்த பலூச் *ராஜி முச்சி* போராட்டங்களின் போது சம்மி, சபிகா பலூச் மற்றும் பலூச் யாக்ஜெஹ்தி குழுவின் பிற உறுப்பினர்களுடன் கைது செய்யப்பட்டனர். இதில் பாதுகாப்புப் படையினரால் மூன்று ஆர்பாட்டக்காரர்கள் கொல்லப்பட்டனர். மேலும் சிலர்  காயமடைந்தனர்.

## செயல்பாடு
பலூசிஸ்தானில் சட்ட அமலாக்க முகமைகளால் வலுக்கட்டாயமாக காணாமல் போவதற்கு எதிராக வாதிடும் பணிகளில் சம்மி ஈடுபட்டுள்ளார். தனது தந்தை டாக்டர் தீன் முகமது மற்றும் காணாமல் போன மற்ற நபர்களை பாதுகாப்பாக விடுவிக்கக் கோரி 2014 இல் குவெட்டாவிலிருந்து இஸ்லாமாபாத்திற்கு நடந்து சென்றார். அப்போதிருந்து, பலூசிஸ்தானில் பாக்கித்தான் நிறுவனங்களால் வலுக்கட்டாயமாக காணாமல் போவது, சட்டத்திற்கு புறம்பான கொலைகள் மற்றும் மனித உரிமை மீறல்கள் போன்ற பிரச்சினைகளுக்கு தீர்வு காணும் பலூச் எதிர்ப்பு இயக்கத்தில் வரும் முக்கியப் பங்கு வகித்துள்ளார்.

மனித உரிமைகள் பாதுகாவலர்களைப் பாதுகாப்பதற்கான சர்வதேச அறக்கட்டளை வழங்கும் 2024 ஆம் ஆண்டிற்கான ஆசிய பசிபிக் மனித உரிமைகள் விருதை சமி பலோச் பெற்றுள்ளார். விருது வழங்கும் விழா அயர்லாந்தின் டப்லினில் நடைபெற்றது.

செப்டம்பர் 8,2024 அன்று, பாக்கித்தானில் இருந்து ஓமானுக்கு பயணம் செய்யவிருந்தபோது சம்மி நாட்டை விட்டு வெளியேற தடை விதிக்கப்பட்டது. பாக்கித்தானிய அதிகாரிகளால் இவர் வெளியேறும் கட்டுப்பாட்டு பட்டியலில்  வைக்கப்பட்டார். பட்டியலில் உள்ளவர்கள் பாக்கித்தானை விட்டு வெளியேறுவது தடைசெய்யப்பட்டுள்ளது. பலூச்ச் அரசு இவரது பயணக் கட்டுப்பாட்டுக்கு குறிப்பிட்ட காரணம் எதுவும் வழங்கவில்லை. மேலும் பலூசிஸ்தானில் இவரது மனித உரிமைகள் செயல்பாடு காரணமாக இவர் நாட்டில் தடுத்து வைக்கப்பட்டதாக நம்பப்படுகிறது.

## மேற்கோள்கள்

பகுப்பு:வாழும் மக்கள்
பகுப்பு:1998 பிறப்புகள்
பகுப்பு:பாக்கித்தானியர்கள்
பகுப்பு:மனித உரிமைச் செயற்பாட்டாளர்கள்
பகுப்பு:பாக்கித்தான் பெண் உரிமை செயற்பாட்டாளர்கள்
சபிகா பலூச்

**சபிகா பலூச்** (*Sabiha Baloch*) பாக்கித்தானைச் சேர்ந்த ஒரு மனித உரிமை ஆர்வலரும் மற்றும் பலூச் யாக்ஜெஹ்தி குழுவின் தலைவரும் ஆவார். இவர் பலூச் மாணவர் நடவடிக்கைக் குழுவின் முன்னாள் தலைவராக இருந்தார்.

ஜூலை 2024 இல், குவாடரில் நடந்த பலூச் *ராஜி முச்சி* போராட்டங்களின் போது சபிகா, சம்மி பலூச் மற்றும் பலூச் யாக்ஜெஹ்தி குழுவின் பிற உறுப்பினர்களுடன் கைது செய்யப்பட்டனர். இதில் பாதுகாப்புப் படையினரால் மூன்று ஆர்பாட்டக்காரர்கள் கொல்லப்பட்டனர். மேலும் சிலர்  காயமடைந்தனர்..

## செயல்பாடு
சபிகா தனது செயல்பாட்டிற்காக பழிவாங்கும் நடவடிக்கையை எதிர்கொண்டார். இவரது சகோதரரும் உறவினரும் இவரது வேலை காரணமாக வலுக்கட்டாயமாக காணாமல் போயினர். பின்னர் மூன்று மாதங்கள் காவலில் இருந்த பின்னர் விடுவிக்கப்பட்டனர். நவம்பர் 2023 இல் வலுக்கட்டாயமாக காணாமல் போன நான்கு பாதிக்கப்பட்டவர்களின் சட்டத்திற்கு புறம்பான கொலைகளை எதிர்த்து பலூசிஸ்தானின் துர்பாத்தில் நடந்த போராட்டத்தில் இவர் பங்கேற்றார்.

## மேற்கோள்கள்

பகுப்பு:வாழும் மக்கள்
பகுப்பு:மனித உரிமைச் செயற்பாட்டாளர்கள்
பகுப்பு:பாக்கித்தான் பெண் உரிமை செயற்பாட்டாளர்கள்
காசி பீர்

**காசி பீர்** (*Gazi Pir*) என்பவர் **காசி பிர்**, **காஜி பிர்**, **பர்கான் காஜி** அல்லது **காஜி சாகேப்** என்றும் அழைக்கப்படுகிறார். இவர் ஒரு  வங்காள (முஸ்லீம்) போர்வீரர் துறவி ஆவார். இவர் வங்காளத்தில் இசுலாம் பரவிய காலத்தில் 12 அல்லது 13ஆம் நூற்றாண்டில் வாழ்ந்தவர் ஆவார். ஆபத்தான விலங்குகள் மீதான இவரது அதிகாரத்திற்கும் இயற்கை சக்திகளைக் கட்டுப்படுத்துவதற்கும் இவர் பெயர் பெற்றவர். தெற்கு வங்காளத்தின் புதிய உள்ளூர் முஸ்லிம் மக்கள் கங்கை வடிநிலத்தின் அடர்ந்த காடுகளில் குடியேற, இவை முக்கியமான குணங்களாக இருந்தன. இவரது வாழ்க்கை "காசி சுருளில்" காட்டப்பட்டுள்ளது. இது 1800ஆம் ஆண்டு வரையிலான 54 ஓவியங்களைக் கொண்ட ஒரு சுருளாகும், இது தற்போது இங்கிலாந்தின் இலண்டனில் உள்ள பிரித்தானிய அருங்காட்சியகத்தில் உள்ளது.

சுந்தரவனக் காடுகளின் கிராமங்களில், புலிகளிடமிருந்து பாதுகாப்பு வேண்டி, போன்பிபி, தக்சின் ராய் ஆகியோருடன் காசி பீரும் வணங்கப்படுகிறார். புராணங்களின்படி, ஜாதி அல்லது மதம் எதுவாக இருந்தாலும், அனைவரும் சமம் என்றும், இவர்கள் இயற்கையுடன் இணக்கமாக வாழ வேண்டும் என்றும் போன்பிபி கற்பித்தார்.

## கொல்கத்தா நினைவுச்சின்னம்
[thumb| கொல்கத்தாவில் உள்ள [பேலூர் மடம்|பேலூர் மடத்தின் ஆற்றங்கரை வாயிலுக்கு வெளியே உள்ள கோவிலில் உள்ள அறிவிப்பு]]
1847ஆம் ஆண்டு கொல்கத்தாவில் தட்சிணேசுவர் காளி கோவிலை உருவாக்கிய இராணி ராசமணி, காசி பீரை ஒரு கனவில் கண்டார். இந்தக் கனவில், 20ஆம் நூற்றாண்டின் முற்பகுதியில் கட்டப்பட்ட பேலூர் மடத்தின் ஆற்றங்கரை வாயிலுக்கு வெளியே அமைந்துள்ள ஓர்அரச மரத்தின் கீழ் தனக்காக ஒரு சன்னதியைக் கட்டும்படி காசி பீர், இராணியை அறிவுறுத்தினார். இந்த நினைவிடத்தில் இராமகிருஷ்ண பரமஹம்சர் "பிரசாதம்" வழங்குவதை வாடிக்கையாகக் கொண்டார்.

## மேலும் காண்க

* பேகர்காட்டின் பள்ளி வாசல் நகரம்

## மேற்கோள்கள்

## மேலும் படிக்க

* 
* 

பகுப்பு:வங்காளப் பண்பாடு
பகுப்பு:ராமகிருஷ்ணர்
பகுப்பு:நாட்டார் தெய்வங்கள்
ரோசனா சாபர்

**ரோசனா சாபர்** (*Roshaneh Zafar*) பாக்கித்தானைச் சேர்ந்த ஓர் மகளிர் மேம்பாட்டு ஆர்வலர் ஆவார். இவர் பெண்கள் பொருளாதார வலுவூட்டல் துறையில் பணியாற்றுகிறார். 1996 ஆம் ஆண்டில் பாக்கித்தானில் முதல் சிறப்பு சிறுநிதி அமைப்பான *காஷ்ஃப் அறக்கட்டளை*யை இவர் உருவாக்கினா. இது பாக்கித்தான் முழுவதும் 5 மில்லியனுக்கும் அதிகமான பெண் தொழில்முனைவோருக்கு சேவை செய்துள்ளது. மேலும் அதன் முழுமையான நிதிச் சேவைத் திட்டத்தின் மூலம் பெண்களின் பொருளாதார வலுவூட்டலுக்கான பாதையை தொடர்ந்து வகுக்கிறது.

## தொழில் வாழ்க்கை
பாக்கித்தானிய அரசியல்வாதி எஸ். எம். ஜாபரின் மகளும், புகழ்பெற்ற இசைக்கலைஞர் மாலிகா பக்கராஜின் பேத்தியுமான ரோசானா இலாகூரில் பிறந்து வளர்ந்தார்.  ஐக்கிய அமெரிக்காவின்  பென்சில்வேனியாப் பல்கலைக்கழகத்தின் மேலாண்மைப் பள்ளியில் பட்டம் பெற்ற பிறகு,  யேல் பல்கலைக்கழகத்தில் மேம்பாட்டு பொருளாதாரம் பயின்றார். பாக்கித்தானுக்கு திரும்பிய பிறகு 90 களின் முற்பகுதியில் இஸ்லாமாபாத்திலுள்ள உலக வங்கியில் பணியாற்றினார். 1996 ஆம் ஆண்டில், வங்காளதேசத்தின் கிராமின் வங்கி மற்றும் அதன் நிறுவனர் முகம்மது யூனுஸ் ஆகியோரால் ஈர்க்கப்பட்ட இவர், யூனுஸ் மற்றும் தனது பாட்டி மாலிகா பக்கராஜ் ஆகியோரின் நிதி உதவியுடன், பாக்கித்தானின் முதல் சிறப்பு சிறுநிதி அமைப்பான காஷ்ஃப் அறக்கட்டளையை இலாகூரில் நிறுவினார். இதன் மூலம் பெண்களுக்கு அதிகாரம் அளிக்க முடியும் என உறுதியாக நம்பிக்கை கொண்டார்.

பாக்கித்தானில் முதல் அசோகா உறுப்பினர்களில் ஒருவரான ரோசானா, 2004 ஆம் ஆண்டில் சுவாப் அறக்கட்டளை சமூகத் தொழில்முனைவோர் என்று பெயரிடப்பட்டார். 2007 ஆம் ஆண்டில், வளர்ச்சி மற்றும் பெண்கள் அதிகாரமளித்தல் துறையில் இவர் செய்த பணிகளை அங்கீகரிப்பதற்காக அப்போதைய அதிபர் பெர்வேஸ் முஷாரஃப் பாக்கித்தானின் மிக உயர்ந்த குடிமை விருதுகளில் ஒன்றான தம்கா-இ-இம்தியாஸ் என்ற விருதை வழங்கினார். அதே ஆண்டு, சமூக தொழில்முனைவுக்கான சுகோல் விருதையும் வென்றார்.

பெண்களின் பொருளாதார வலுவூட்டலில் இவரது பணியின் விளைவாக, உலகப் பொருளாதார மன்றத்தால் நிறுவப்பட்ட பல உலகளாவிய நிகழ்ச்சி நிரல் அமைப்புகளில் ரோசானா பணியாற்றியுள்ளார். இதில் பாலின ஊதிய இடைவெளி மற்றும் பாக்கித்தான், ஐக்கிய நாடுகள் அவையின் உள்ளடக்கிய நிதித் துறைகள் குறித்த ஆலோசகர்கள் குழுவின் உறுப்பினராகவும் பணியாற்றினார். 2018 முதல் 2020 வரை சிக்கனம் மற்றும் குடிமைச் சேவைகள் சீர்திருத்தங்கள் குறித்த பிரதமரின் பணிக்குழுவில் உறுப்பினராகவும், சுகாதாரத் துறையில் சீர்திருத்தங்களை ஊக்குவிப்பதற்காக பாக்கித்தான் மருத்துவ அமைப்பின் உறுப்பினராகவும் இருந்தார். மகளிர் உலக வங்கி, பாக்கித்தான் சிறுநிதி வலையமைப்பு, பின்கா வங்கி, பெண்களுக்கான கின்னெயர்ட் கல்லூரி உள்ளிட்ட பல்வேறு அமைப்புகளில் இயக்குநராக இவர் இருந்துள்ளார்.

## ஊடகங்கள்
பாலினப் பிரச்சினைகள் குறித்த விழிப்புணர்வை ஏற்படுத்துவதற்காக ஊடகங்களிலும் சாபர் விரிவாக பணியாற்றியுள்ளார். 2011 இல் பாக்கித்தானின் ஹம் தொலைக்காட்சியுடன் இணைந்து *ரெஹாய்* என்ற நாடகத் தொடரில் பணியாற்றினார். இது  குழந்தைத் திருமணப் பிரச்சினையை எழுப்பியது. இதைத் தொடர்ந்து குழந்தை பாலியல் துன்புறுத்தல் விழிப்புணர்வு மற்றும் தடுப்பு குறித்து ஹம் தொலைக்காட்சியில் ஒளிபரப்பப்பட்ட *உதாரி*  என்ற நாடகத் தொடரில் பணியாற்றினார்.

## மேற்கோள்கள்

பகுப்பு:பாக்கித்தான் பெண் உரிமை செயற்பாட்டாளர்கள்
பகுப்பு:யேல் பல்கலைக்கழக முன்னாள் மாணவர்கள்
பகுப்பு:வாழும் மக்கள்
படஞ்சாற்றி

[வலது|thumb|200x200px| [ஏசர் படஞ்சாற்றி, 2012]]
**படஞ்சாற்றி** *(Projector)* என்பது ஓர் ஒளியியல் சாதனமாகும், இது ஒரு படத்தை (அல்லது நகரும் படங்களை) ஒரு மேற்பரப்பில், பொதுவாக ஒரு படங்காட்டும் திரையில் வெளிப்படுத்துகிறது. பெரும்பாலான படங்காட்டிகள் ஒரு சிறிய வில்லை வழியாக ஒளியைப் பிரகாசிப்பதன் மூலம் ஒரு படத்தை உருவாக்குகின்றன, ஆனால் சில புதிய வகைக் கருவியில் சீரொளிகளைப் பயன்படுத்தி படத்தை நேரடியாக வெளிப்படுத்தலாம். மெய்நிகர் விழித்திரை காட்சி அல்லது விழித்திரைப் படங்காட்டி என்பது வெளிப்புறப் படத்தினைக் காட்டும் திரையைப் பயன்படுத்துவதற்குப் பதிலாக விழித்திரையில் நேரடியாக ஒரு படத்தைக் காண்பிக்கும்.

இன்று பயன்படுத்தப்படும் மிகவும் பொதுவான வகைப் படங்காட்டிகள் நிகழ்படப் படங்காட்டிகள் என்று அழைக்கப்படுகிறது. நிகழ்படப்  படஞ்சாற்றிகள் என்பது படவில்லைப் படஞ்சாற்றிகள், தலைக்கு மேல் பிம்பம் வீழ்த்தி போன்றவற்றின் நவீன வடிவமாகும்.  ஆனால் பழைய அலைமருவிப் படஞ்சாற்றிகள் இன்னும் சில இடங்களில் பயன்படுத்தப்படுகின்றன. புதிய வகைக் கருவிகள், படங்களைக் காட்ட  சீரொளி அல்லது ஒளி உமிழ் இருமுனையங்களைப் பயன்படுத்தும் கையடக்கப் படஞ்சாற்றிகள் ஆகும்.

## வரலாறு
படஞ்சாற்றிகள் குறித்தான தெளிவான விளக்கங்களும் ஆதாரங்களும் இல்லை. ஜோசப் நீதம் தனது 1962 ஆம் ஆண்டு *"சயன்ஸ் அண்ட் சிவிலைசேசன்" என்ற* புத்தகத் தொடரில் சீனாவில் படஞ்சாற்றுதல் இருந்ததாகச் சில உதாரணங்களைக்  கூறுகிறார் 

## மேற்கோள்கள்


பகுப்பு:ஒளியியல் கருவிகள்
பகுப்பு:காட்சித் தொழில்நுட்பம்
பகுப்பு:படஞ்சாற்றிகள்
தேசிய கதைசொல்லல் விழா

**தேசிய கதைசொல்லல் விழா** (*National Storytelling Festival*) என்பது அமெரிக்காவின் *யோன்ஸ்பரோ*வின் *டென்னசி*யில் அக்டோபர் மாதத்தின் முதல் வார இறுதியில் வருடந்தோறும் நடைபெறும் சர்வதேசவிழாவாகும். தேசிய கதைசொல்லல் விழா 1973 ஆம் ஆண்டில் உயர்நிலைப் பள்ளியின் இதழியல் ஆசிரியரான யிம்மி நீல் சுமித் என்பவரால் நிறுவப்பட்டது. இது பல ஆண்டுகளாக வளர்ந்து அமெரிக்காவிலும் சர்வதேச அளவிலும் ஒரு பெரிய திருவிழாவாக மாறியுள்ளது.

## வரலாறு
1973 ஆம் ஆண்டில், உயர்நிலைப் பள்ளியில் இதழியல் ஆசிரியராக பணிபுரியும் யிம்மி நீல் சுமித் மற்றும் அவரது மாணவர்கள் கிராண்ட் ஓலே ஓப்ரி வானொலியில் ஜெர்ரி கிளோவர் என்பவர் மிசிசிப்பியில் ரக்கூன் வேட்டை பற்றி ஒரு கதை கூறுவதை  கேட்டனர். இந்த நிகச்சியால் ஈர்க்கப்பட்ட சுமித் ஒரு கதை சொல்லும் விழாவை உருவாக்க நினைத்தார். 

அக்டோபர் 1973 இல், முதல் தேசிய கதைசொல்லல் விழா , யோன்ஸ்பரோவின் டென்னசியில் நடைபெற்றது. வைக்கோல் போர்களும மற்றும் சரக்கு வண்டியும்  மேடைகளாக இருந்தன. பார்வையாளர்களும் சொல்லுபவர்களும் சேர்ந்து 60 பேருக்கு மேல் இல்லை.

முதல் திருவிழா நடந்த இரண்டு ஆண்டுகளுக்குப் பிறகு, சுமித் கதைசொல்லல் பாதுகாப்பு மற்றும் நிலைத்தன்மைக்கான தேசிய சங்கத்தை நிறுவினார். இது அமெரிக்காவின் கதைசொல்லி மறுமலர்ச்சிக்கு வழிவகுத்தது. 1994 ஆம் ஆண்டில், அமைப்பின் பெயர் தேசிய கதைசொல்லல் சங்கம் என்று சுருக்கப்பட்டது. 1998 ஆம் ஆண்டில் தேசிய கதை சொல்லும் வலையமைப்பு என்றும் அனைத்துலக கதை சொல்லல் மையம் என இரண்டு தனித்தனி அமைப்புகளாக பிரிந்தது". இன்று, வீட்டில், பணியிடத்தில் மற்றும் உலகம் முழுவதும் மனித அனுபவத்தை வளப்படுத்த இந்த பண்டைய பாரம்பரியத்தின் கதைசொல்லல் சக்தி மற்றும் ஆக்கபூர்வமான பயன்பாடுகளை அனைத்துலக கதை சொல்லல் மையம் ஊக்குவிக்கிறது. தேசிய கதைசொல்லல் வலையமைப்பு என்பது ஒரு உறுப்பினர் அமைப்பாகும், இது "கதைசொல்லி மூலம் மக்களை இணைக்கிறது".

## திருவிழா
அனைத்துலக கதை சொல்லும் மையத்தால் தயாரிக்கப்பட்ட இந்த மூன்று நாள் வெளிப்புற விழாவில் சர்வதேச அளவில் பிரபலமான கலைஞர்களின் நிகழ்ச்சிகள் இடம்பெறுகின்றன. கிட்டத்தட்ட 50 ஆண்டுகளாக நடைபெற்று வரும் இந்த விழா, ஆண்டுதோறும் கிட்டத்தட்ட 11,000 பார்வையாளர்களை ஈர்க்கிறது. இதில் கல்வி அனுபவமாக மாணவர்கள் கலந்து கொள்ளும் பள்ளிக் குழுக்களும் அடங்கும்.

இந்தத் திருவிழா கதைசொல்லலின் அப்பலாச்சியக் கலாச்சார பாரம்பரியத்தை உருவாக்குகிறது. யோன்ஸ்பரோ முழுவதும் சிதறிய வட்டரங்கு கூடாரங்களின் கீழ் நடைபெறும். மேலும், கதை சொல்பவர்கள் மேடைகளில் அல்லது கூடாரத்தின் உச்சியில் உட்கார்ந்து பாடுகிறார்கள். வழக்கமாக ஐந்து அல்லது ஆறு கூடாரங்கள் அருகாமையில் அமைக்கப்படிருக்கும். இதனால் திருவிழாவுக்குச் செல்வோர் கூடாரத்திலிருந்து கூடாரத்திற்கு எளிதாக நடந்து ஒவ்வொரு நிகழ்ச்சியையும் காண முடியும்.

பீட் சீகர், *கார்மென் ஆக்ரா டீடி*, *ஜே ஓ 'கல்லஹன்*, *டொனால்ட் டேவிஸ்*, *'சிட் லீபர்மேன்*, *ஆண்டி ஆஃபுட் இர்வின்*, *ஷீலா கே ஆடம்ஸ்* மற்றும் *கேத்ரின் டக்கர் விண்ட்ஹாம்* ஆகியோர் கடந்த கால கதைசொல்லிகளில் அடங்குவர். தேசிய இளைஞர் கதைசொல்லல் கண்காட்சியில் பங்கேற்பாளர்கள் மற்றும் வெற்றியாளர்களைக் காண்பிப்பது உட்பட, வளர்ந்து வரும் இளைஞர் கதைசொலியாளர்களின் எண்ணிக்கையை உள்ளடக்கியதாக இந்த விழா விரிவடைந்துள்ளது. இந்த விழா அருகிலுள்ள கிழக்கு டென்னசி மாநில பல்கலைக்கழகத்தில் கதைசொல்லல் பட்டதாரி பட்டப்படிப்பு திட்டத்தை அறிமுகப்படுத்த ஈர்த்தது.

## மேற்கோள்கள்

பகுப்பு:விழாக்கள்
சலக்

**சலக்**  (*Salak*; தாவரப் பெயர் : *Salacca zalacca*) என்பது பனை மர இனமாகும். இது அரேகேசி குடும்பத்தின் கீழ் வகைப்படுத்தப் பட்டுள்ளது..  இந்தோனேசியா நாட்டின் தீவுகளில் ஒன்றான யாவா, சுமத்ராவை தீவுகளைத் தாயகமாகக் கொண்ட தாவரயினமாகும். இது இந்தோனேசியாவின் பிற பகுதிகளிலும் உணவுப் பயிராக பயிரிடப்படுகிறது. மேலும் பாலி, லோம்போக், திமோர், மலுகு, சுலவேசி ஆகிய இடங்களில் இயற்கையான வளர் தாவரங்களாக  மாற்றப்பட்டதாகக் கருதப்படுகிறது. . 

## வளரியல்பு
* இது மிகவும் குறுகிய தண்டுகள் கொண்ட பனை மரமாகும். இதன் தண்டுகள்  6 மீட்டர் (20அடி) வரை வளரும். ஒவ்வொரு இலையும், 2 மீட்டர் நீளமுள்ள பெட்டியோல் அமைத்துள்ளது. ஒவ்வொரு  15 சென்டிமீட்டர் (5,9 அங்குலம்) வரை வளரும் முள்ளிலைகளைப் பெற்றிருக்கின்றன. மேலும்,  ஏராளமான இலைச்செதில்களையும் கொண்டுள்ளன. 

* பனை அடிப்பகுதியில், கொத்துக்களாக பழங்கள் வளர்கின்றன. செம்பழுப்பு கருநிற செதில்கள் கொண்ட தோல் காரணமாக, *பாம்பு பழம்* அல்லது *பாம்புத் தோல் பழம்* என்று அழைக்கின்றனர். சாப்பிடுவதற்கு முன்பு, இத்தோல் அகற்றப்படுகிறது. தோலின் உட்புறம், வெள்ளை நிறமாகக்  காணப்படுகிறது. தோல் நீக்கிய அதன் உட்புறம், உரித்த பூண்டு வடிவம் போன்று, மூன்று, நான்கு சுலைகளைப் பெற்றுள்ளது. இதன் சுலைகள் வெளிர் மஞ்சள் நிறத்துடன், கடிக்கும் போது சிறுநெல்லி போன்றும், நீருடனும், குறைவான இனிப்பு, புளிப்புச் சுவையுடனும் இருக்கிறது. 

* இதன் பயிர் வகைகள் குறிப்பிட்டத்தக்க வேறுபாடுகளுடன், வேறுபட்டுக் காணப்படுகின்றன. ஏறத்தாழ 30க்கும் மேற்பட்ட இதன் வகைகள் உள்ளன. இருப்பினும்,  யோக்யகர்தாவிலிருந்து வரும் சாலக் பழம், பலரால் விரும்பப்படுகிறது. 

 
### காட்சியகம்

File:Salacca edulis 0zz.jpg|*Salacca zalacca *
File:Salacca M 071117-1093 ipb.jpg|தண்டு முட்கள்
File:Salacca M 071117-1092 ipb.jpg|பூச்செண்டுகள்
File:Salacca Fr 071117-1095 ipb.jpg|இளநிலை பழங்கள்
File:Salak.jpg|பழக் கூறுகள்


## மேற்கோள்கள்

## வெளியிணைப்புகள்

* 

பகுப்பு:பாலி
காயம்குளம் வாள்

வலது|thumb| காயம்குளம் வாள்
**காயங்குளம் வாள்** (*Kayamkulam vaal*) என்பது இந்தியாவின் ஒரு சுதேச மாநிலமான காயம்குளத்தில், நாயர் பிரபுத்துவத்தின் ஆட்சியாளர்கள் மற்றும் வீரர்களால் (பெரும்பாலும் திருவிதாங்கூரில் ) பயன்படுத்தப்பட்ட இரட்டை முனைகள் கொண்ட வாள் ஆகும். நெகிழ்வான மற்றும் சற்றே வளைந்த 77 செமீ முப்பகுதி தகட்டுடன், உருண்டையான முனையுடன் ஐரோப்பிய (அநேகமாக ஜெர்மன்) தோற்றம் கொண்டது இந்த வாள். பகட்டான பாம்பு வடிவக் கொண்டைப் பிடிப் பகுதியினைக் கொண்டது. நாயர்கள் பாம்புகளை வணங்கியதும், சர்ப்ப காவு அல்லது நாக பன்னா என்பது பன்ட்சு, நாயர் போன்ற பிரிவினரால் செய்யப்படும் ஓர் இந்து சடங்கு ஆகும்.
இது தற்பொழுது கேரள மாநிலம் காயம்குளத்தில் உள்ள கிருஷ்ணாபுரம் அரண்மனை அருங்காட்சியகத்தில் காட்சிக்கு வைக்கப்பட்டுள்ளது.

இது 18-ஆம் நூற்றாண்டில் காயம்குளம் மன்னர்களால் பயன்படுத்தப்பட்டதாகக் கூறப்படுகிறது.

## மேலும் காண்க
* கண்டா

## மேற்கோள்கள்

## வெளி இணைப்புகள்
* கிருஷ்ணாபுரம் அரண்மனை மற்றும் தொல்லியல் அருங்காட்சியகம், காயங்குளம்

பகுப்பு:இந்திய ஆயுதங்கள்
பகுப்பு:இந்தியத் தற்காப்புக் கலைகள்
கெடியு

**கெடியு** (*Kediyu*) என்பது ஜூனாகத் மாவட்டம் உட்பட மேற்கு குசராத்தின் கிராமப்புறக் கடலோரப் பகுதிகளில் ஆண்கள் அணியும் ஓர் ஆடையாகும். கெடியு என்பது மார்பில் மடித்து, இடுப்பு வரை செல்லும் ஒரு நீண்ட கையுடன் கூடிய மேலங்கியாகும். கேடியுவில் அச்சிடப்பட்ட வடிவங்களில் குசராத்து மற்றும் இராசத்தானுக்கு எனத் தனித்தனி பந்தனி வடிவமைப்புகள் உள்ளன. கெடியு பெரும்பாலும் சோர்னோவுடன் அணியப்படுகிறது. இது கப்னி என்றும் அழைக்கப்படுகிறது. இது அகலமாகவும் கணுக்கால்களில் தளர்வாகவும் கட்டப்பட்டிருக்கும் ) குறிக்கிறது. மேலும் இது 7ஆம் நூற்றாண்டில் வணிகர்களால் கடலோரப் பகுதிக்கு அறிமுகப்படுத்தப்பட்ட ஈராக்கில் அணியப்பட்ட ஆடைகளின் பாணிகளை அடிப்படையாகக் கொண்டது. சோர்னோ/சர்வால் சாமாவுடன் கூட இதனை அணியலாம்.
படிமம்:India_(Gujarat),_man's_costume,_1970s-1980s_-_Bunka_Gakuen_Costume_Museum_-_DSC05310.JPG|alt=India (Gujarat), man's kediyu suruwal, Bunka Gakuen Costume Museum| இந்தியா (குசராத்து), மனிதனின் கெடியு சுருவால், புங்கா காகுயென் ஆடை அருங்காட்சியகம்
படிமம்:Navratri_Garba.jpg|alt=Man on the left in jama and chorno (jama/suruwal)| சாமா மற்றும் சோர்னோவில் (சாமா/சுருவால்) இடதுபுறத்தில் 
படிமம்:Rrrraas!.jpg|alt=Gujarati men in kediyu| கெடியுவில் குசராத்தி ஆண்கள்
படிமம்:Bandhej.JPG|alt=Bandhani prints| பந்தனி அச்சுகள்
படிமம்:Bandhani_print_open.JPG|alt=Bandhani print open| பந்தனி அச்சு
படிமம்:Traditional_Folk_dance_garba_dress.jpg|alt=Traditional Folk dance Garba dress: Man in Kediyu| பாரம்பரிய நாட்டுப்புற நடனம் கர்பா உடை: கெடியு அணிந்த ஆண்


## மேற்கோள்கள்

## மேலும் காண்க
* ஆவோ தாய்
 
பகுப்பு:இந்தியப் பண்பாடு
பகுப்பு:இந்திய உடைகள்
கீமா மட்டார்

**கீமா மட்டார்** (ஆங்கிலம் *Keema matar*; மொ.பெ.: "நறுக்கு மற்றும் பட்டாணி"), என்பது முகலாயர்களுடன் தொடர்புடைய இந்தியத் துணைக் கண்டத்தைச் சேர்ந்த ஓர் உணவாகும். இந்தச் சொல்லானது சகதாயி துருக்கிய قیمه (துண்டுத் துண்டாக வெட்டப்பட்ட இறைச்சி) என்பதிலிருந்து பெறப்பட்டது. இதன் பொருள் துண்டுத் துண்டாக வெட்டப்பட்ட அல்லது அரைத்த இறைச்சி என்பதாகும்.

## வரலாறு
"கீமா மட்டார்" முகலாய இந்தியாவின் அரசவைகளில் பிரபலமாக உண்ணப்பட்ட உணவாகும்.

### பெயர்
இந்த உணவு முதலில் "கீமா மட்டார்" என்று அழைக்கப்பட்டது. ஆனால் இப்போதெல்லாம் "மட்டார் கீமா" என்று குறிப்பிடப்படுகிறது. பாக்கித்தானில், ق என்ற எழுத்து உச்சரிக்கப்படும் விதம் காரணமாக, இந்த உணவு "q" (குயுமாவுடன்) உடன் எழுதப்படுகிறது. ஆனால் இந்தியாவிலும் வங்காளதேசத்திலும், இது "k" (கீமா) உடன் எழுதப்படுகிறது.

### மாறுபாடுகள்
இந்த உணவின் பிரபலமான மாறுபாடு **ஆலு கீமா** (உருளைக்கிழங்கு மற்றும் துண்டு துண்தாக வெட்டப்பட்ட இறைச்சி) ஆகும். இது பொதுவாக வட இந்திய, பாக்கித்தானிய வீடுகளில் சமைக்கப்படுகிறது.

கீமா சமோசாக்களுக்கு நிரப்பியாகவும் பயன்படுத்தப்படுகிறது. 

## தேவையான பொருட்கள்
[வலது|thumb| [இந்திய நறுமணப் பொருட்களின் பட்டியல்|இந்திய மசாலாப் பொருட்களுடன் கீமா மட்டார்]]
இந்த உணவின் பொருட்கள் ஏற்கனவே அதன் பெயரில் குறிப்பிடப்பட்டுள்ளன. அதாவது " **மட்டார்** " (பட்டாணி) மற்றும் " **கீமா** " (நறுக்கு) ஆகும். இதற்குப் பயன்படுத்தப்படும் இறைச்சிகளில் அரைத்த ஆட்டின் இறைச்சி, மாட்டிறைச்சி ஆகியவை அடங்கும். பிற பொருட்களில் இந்திய மசாலா பொருட்கள் மற்றும் வனஸ்பதி நெய்யுடன் தண்ணீர் ஆகியவை அடங்கும்.

## மேலும் காண்க

* ஆலு மட்டார்

## மேற்கோள்கள்

பகுப்பு:இந்திய உணவுகள்
உலக கதை சொல்லும் நாள்

**உலக கதைசொல்லல் நாள்** (*World Storytelling Day*) என்பது வாய்வழி கதைகூறல் கலைக்கான உலகளாவிய கொண்டாட்டமாகும். இது ஒவ்வொரு ஆண்டும் சம இரவு நாள் அன்று (அல்லது மார்ச் 20 க்கு அருகில்) கொண்டாடப்படுகிறது. உலக கதைசொல்லல் தினத்தன்று, முடிந்தவரை அதிகமான மக்கள் பகல் மற்றும் இரவு நேரத்தில் முடிந்தவரை பல மொழிகளிலும், முடிந்தவரை பல இடங்களிலும் கதைகளைச் சொல்கிறார்கள். கேட்கிறார்கள். கதைகள் மற்றும் உத்வேகத்தைப் பகிர்ந்து கொள்வதற்கும், ஒருவருக்கொருவர் கற்றுக்கொள்வதற்கும், சர்வதேச தொடர்புகளை உருவாக்குவதற்கும் பங்கேற்பாளர்கள் தங்கள் நிகழ்வுகளைப் பற்றி ஒருவருக்கொருவர்கள் கூறுகின்றனர்.

இந்த நிகழ்வின் முக்கியத்துவம் என்னவென்றால், இது இந்த வகையான கதைசொல்லலின் முதல் உலகளாவிய கொண்டாட்டமாகும். மேலும் பெரும்பாலும் ஒருவருக்கொருவர் வெகு தொலைவில் பணிபுரியும் கதைசொல்லிகளுக்கு இடையே தொடர்புகளை உருவாக்குவதில் இது முக்கியமானது. கதைகூறலை ஒரு கலை வடிவமாக பொதுமக்கள் மற்றும் ஊடகங்களின் கவனத்தை ஈர்ப்பதிலும் இது குறிப்பிடத்தக்கதாக உள்ளது.

## நிகழ்வின் வரலாறு
உலக கதை சொல்லும் நாள், 1991–92 ஆம் ஆண்டு வாக்கில் சுவீடனில் கதை சொல்லும் தேசிய தினத்தில் வேர்களைக் கொண்டுள்ளது. அந்த நேரத்தில், சுவீடனில் மார்ச் 20 அன்று (அனைத்து கதை சொல்பவர்கள் தினம்) என்ற பெயரில் ஒரு நிகழ்வு ஏற்பாடு செய்யப்பட்டது. சுவீடன்ஷ் தேசிய கதை சொல்லும் வலையமைப்பு சிறிது காலத்திற்குப் பிறகு மறைந்தது, ஆனால் அந்த நாள் உயிருடன் இருந்தது, நாடு முழுவதும் பல்வேறு ஆர்வலர்களால் கொண்டாடப்பட்டது.. 1997 ஆம் ஆண்டில், மேற்கு ஆத்திரேலியாவின் பேர்த்திலுள்ள கதைசொல்லிகள் ஐந்து வார கால கொண்டாட்டத்தை ஒருங்கிணைத்து, மார்ச் 20 ஐ சர்வதேச வாய்வழி கதை சொல்பவர்களின் தினமாக நினைவுகூர்ந்தனர். அதே நேரத்தில், மெக்சிக்கோ மற்றும் பிற இலத்தீன் அமெரிக்க நாடுகளில், மார்ச் 20 ஏற்கனவே கதைசொல்லிகளின் தேசிய தினமாக கொண்டாடப்பட்டது.

2009 ஆம் ஆண்டில், ஐரோப்பா, ஆசியா, ஆபிரிக்கா, வட அமெரிக்கா, தென் அமெரிக்கா மற்றும் ஆத்திரேலியாவில் உலக கதைசொல்லல் தின நிகழ்வுகள் நடைபெற்றன.

## கருப்பொருள்கள்
thumb|ஒரு கதை சொல்லும் நிகழ்வு
ஒவ்வொரு ஆண்டும், உலகம் முழுவதும் நடைபெறும் பல தனிப்பட்ட கதை சொல்லும் நிகழ்வுகள் ஒரு பொதுவான கருப்பொருளால் இணைக்கப்பட்டுள்ளன. ஒவ்வொரு ஆண்டும், உலக கதை சொல்லுபவர்கள்  மற்றும் முகநூல் குழுவைப் பயன்படுத்தி உலகெங்கிலும் உள்ள கதைசொல்லிகளால் கருப்பொருள் அடையாளம் காணப்பட்டு ஒப்புக் கொள்ளப்படுகிறது.

* 2004-பறவைகள்
* 2005-பாலங்கள்
* 2006-நிலவு
* 2007-அலைந்து திரிபவர்
* 2008-கனவுகள்
* 2009-அண்டை நாடுகள்
* 2010-ஒளி மற்றும் நிழல்
* 2011-தண்ணீர்
* 2012-மரங்கள்
* 2013-அதிர்ஷ்டமும் விதியும்
* 2014-அரக்கர்கள் மற்றும் டிராகன்கள்
* 2015-வாழ்த்துக்கள்
* 2016-வலுவான பெண்கள்
* 2017-மாற்றம்
* 2018-ஞானம் மிக்க முட்டாள்கள்
* 2019-புராணங்கள், புராணங்கள் மற்றும் காவியங்கள்
* 2020-பயணங்கள்
* 2021-புதிய தொடக்கங்கள்
* 2022-தொலைந்து போன மற்றும் கண்டெடுக்கப்பட்டவைகள்
* 2023-நாம் அனைவரும் ஒன்றாக இருக்க முடியும்
* 2024-பாலங்கள் கட்டுதல்
* 2025-ஆழமான நீர்

## இதனையும் காண்க

* கதைகூறல்
* உலகப் புத்தக நாள்
* பன்னாட்டுக் குழந்தைகளின் புத்தக நாள்
* கமிசிபாய்

## மேற்கோள்கள்

## வெளி இணைப்புகள்

பகுப்பு:மார்ச் சிறப்பு நாட்கள்
கேரள மகளிர் துடுப்பாட்ட அணி

**கேரள மகளிர் துடுப்பாட்ட அணி** (*Kerala women's cricket team*) என்பது இந்திய மாநிலமான கேரளாவைத் தளமாகக் கொண்ட ஓர் உள்நாட்டுத் துடுப்பாட்ட மகளிர் அணியாகும். இந்த அணி மகளிர் மூத்தோர் ஒருநாள் கோப்பை மற்றும் மூத்த மகளிர் இ20 சுற்றுப் போட்டிகளில் மாநிலத்தைப் பிரதிநிதித்துவப்படுத்தியுள்ளது. 2023–24 வரை, இவர்கள் இரண்டு போட்டிகளிலும் விளையாடினாலும் இறுதிப் போட்டிக்கு வரவில்லை.

## வரலாறு
மகளிர் மூத்த ஒருநாள் கோப்பையின் தொடக்கக் காலப் போட்டிகளில் போட்டியிட்ட 24 அணிகளில் கேரளாவும் ஒன்றாகும். இது தென் மண்டலத்தில் தமிழ்நாடு, கருநாடகம், ஆந்திரா, ஐதராபாத்து, கோவாவுக்கு எதிராகப் போட்டியிட்டது.

## தற்போதைய அணி
பன்னாட்டுத் தொப்பிகளைக் கொண்ட வீரர்கள் **தடித்த எழுத்துகளில்** பட்டியலிடப்பட்டுள்ளனர்.

## மேற்கோள்கள்

பகுப்பு:மகளிர் துடுப்பாட்டம்
கேசரியா பாலம்

**கேசரிய பாலம்** (*Kesariya Balam*) என்பது இராசத்தானின் நாட்டுப்புறப் பாடல் ஆகும். இது மிகவும் பிரபலமான இராசத்தானி நாட்டுப்புற இசை விளக்கங்களில் ஒன்றாகும். இந்தப் பாடல் மாண்ட் பாடும் பாணியில் பாடப்பட்டுள்ளது.

## பிரபலமான கலாச்சாரத்தில்
கேசரிய பாலம் பாடலின் முந்தைய பதிவு தெரியாதவரால் எழுதப்பட்டு பாடகர் அல்லா ஜிலாய் பாய் பாடியுள்ளார். இந்தப் பாடல் 1991ஆம் ஆண்டு வெளியான *லெக்கின்...* என்ற இந்திப் படத்திலும் பயன்படுத்தப்பட்டது. இராசத்தானில் *கேசரிய பால்மா* என்ற பெயரில் லதா மங்கேஷ்கர் இதனைப் பாடினார். இருதயநாத் மங்கேசுகர் இசை அமைத்தார். இது இந்திப் படமான *டோரில்* பயன்படுத்தப்பட்டுள்ளது. இது *கேசரியா பலம் ஆவோ ஹமாரே தேஸ்* (2009) என்ற தொலைக்காட்சி தொடரின் ஆரம்பப் பாடலாகப் பயன்படுத்தப்பட்டது.

## மேற்கோள்கள்

பகுப்பு:நாட்டுப்புறப் பாடல்கள்
கிரகண ஒளிப்படவியல்

**கிரகண ஒளிப்படவியல்** *(Eclipse photography)* என்பது கதிரவ மறைப்புகள் மற்றும் நிலவு மறைப்புகளை ஒளிப்படம் எடுப்பதை உள்ளடக்கியது. இந்த வானியல் ஒளிப்படவியலில், சில நேரங்களில் பயண ஒளிப்படவியல் கூறுகளை ஒருங்கிணைக்கிறது, ஏனெனில் ஒளிப்படக் கலைஞர்கள் பெரும்பாலும் இந்த வான நிகழ்வுகளைப் படம்பிடிக்க குறிப்பிட்ட இடங்களுக்குச் செல்கிறார்கள். கதிரவனின் தீவிரம் மற்றும் விரைவாக மாறிவரும் நிலைமைகள் காரணமாக, கிரகண ஒளிப்படம் எடுப்பதற்கு மிகவும் வலுவான சூரிய வடிகட்டிகளைப் பயன்படுத்த வேண்டியிருக்கிறது, பொதுவாக ISO 12312-2 தரநிலையைப் பின்பற்றுகிறது.

## வரலாறு
கிரகண ஒளிப்படவியல் 19 ஆம் நூற்றாண்டிலிருந்து ஒரு வளமான வரலாற்றை  கொண்டுள்ளது, ஒளிப்பட தொழில்நுட்பம் மற்றும் வானியல் அறிவியலில் ஏற்பட்ட முன்னேற்றங்கள் அதன் வளர்ச்சியை கணிசமான தாக்கத்தை ஏற்படுத்தின. கதிரவ  கிரகணத்தின் முதல் அறியப்பட்ட ஒளிப்படம் சூலை 28, 1851 அன்று ஜோஹன் சூலியஸ் பிரீட்ரிக் பெர்கோவ்சுகி என்பவரால் செயல் முறையைப் பயன்படுத்தி எடுக்கப்பட்டது.

## நுட்பங்கள்

ஒளிப்படக் கலைஞர்கள் கிரகணத்தின் வெவ்வேறு கட்டங்களைப் படம்பிடிக்க பல்வேறு நுட்பங்களைப் பயன்படுத்துகின்றனர், பெரும்பாலும் ஒளிப்படக்கருவியின்  உணரி மற்றும் ஒளிப்படக் கலைஞரின் கண்களை தீவிர சூரிய ஒளியிலிருந்து பாதுகாக்க சூரிய வடிகட்டிகள் போன்ற சிறப்பு உபகரணங்களைப் பயன்படுத்துகின்றனர். பொதுவாக படத்தை நிலைப்படுத்தவும், வான நிகழ்வின் விரிவான படிமங்களைப் கைப்பற்றவும் குவியத் தூரம் உள்ள வில்லை மற்றும் முக்காலிகளைப்  பயன்படுத்தப்படுகின்றன.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
பகுப்பு:கிரகணங்கள்
கிராபத்

**கிராபத்** (*Khirapat*) என்பது ஓர் இனிப்பான பிரசாதம் ஆகும். இது இந்தியாவில் மகாராட்டிரவினைச் சார்ந்த இந்துக் குடும்பங்களால் விநாயகருக்கு பொதுவாகச் செய்யும் ஒரு காணிக்கையாகும். விநாயக சதுர்த்தி விழாவின் போது கணபதி ஆரத்திக்குப் பிறகு கிராபத் அல்லது பஞ்ச்கத்யன் அல்லது பஞ்ச் நல்ல உணவு பரிமாறப்படுகிறது.

கிராபத் என்பது உலர்ந்த தேங்காய், கற்கண்டு, திராட்சை போன்ற உலர்ந்த பழங்கள், முந்திரி, பாதாம் போன்ற பருப்புகள் சேர்த்துத் தயாரிக்கப்படுகிறது. இதன் செய்முறை மிகவும் எளிதானதாகும். இது தயாரிப்பதற்கு எந்த முயற்சியும் தேவையில்லை. மேலும் மிகக் குறைந்த நேரத்தில் தயாரிக்கலாம். இந்த உணவு மிகவும் ஆரோக்கியமானது மற்றும் சத்தானது மற்றும் குழந்தைகளுக்கு மிகவும் பிடித்தமானது.

## செய்முறை
### தேவையான பொருட்கள் (4 பேருக்கு)
* 40 கிராம் துருவிய தேங்காய்
* 5 திராட்சைகள்
* 5 முந்திரி, பாதாம்
* தேவையான அளவு சர்க்கரை
* படி 1 தேங்காய் துருவி வறுக்கவும்

தேங்காயைத் துருவி, 2-3 நிமிடங்கள் இளம் 
சூட்டில் இலேசாக வறுக்கவேண்டும். இதன் பின்னர் பேரீச்சம்பழத்தைப் பொடி செய்து குறைவான சூட்டில் வறுத்து உலர வைக்க வேண்டும். மிதமான தீயில் கடாயைச் சூடாக்கி, நறுக்கிய பாதாம்,  முந்திரிப் பருப்பினை வறுக்கவேண்டும். இதன் பின்னர் ஒரு பாத்திரத்தில் வறுத்த தேங்காய், பேரீச்சம்பழம், வறுத்த பாதாம் மற்றும் முந்திரி, திராட்சையினைக் கலந்து அதனுடன் ஏலக்காய் பொடி, தேவையான அளவு சர்க்கரை சேர்க்கவேண்டும். அனைத்துப் பொருட்களையும் நன்கு கலக்கவேண்டும்.

## மேற்கோள்கள்

பகுப்பு:இந்திய உணவுகள்
பகுப்பு:இந்து சமய வழிபாட்டுப் பொருட்கள்
கியான்-பாரே நோய்குறி

**கியான்-பாரே நோய்குறி** (*Guillain–Barré syndrome*; அஃகுப்பெயர்: **"GBS**") என்பது பக்கவாத நரம்பு மண்டல செயலிழப்பு நோயினைக் குறிக்கிறது. இது மனித உடலின் நோய் எதிர்ப்பாற்றல் முறைமையில் ஏற்படும் பாதிப்பால் ஏற்படுகிறது. இதனால் புற நரம்பு மண்டலம் பெரிதும் தாக்கம் அடைந்து, இயல்பு நிலையை இழக்கிறது. அதாவது நரம்பு மண்டலத் தொடரானது, இடையிடையே துண்டிப்புகளை அடைகிறது.

## காரணிகள்
இந்நோய் பரவலுக்கான முக்கிய காரணமாக, சுகாதாரம் பேணாமை என கண்டறியப்பட்டுள்ளது. நோயாளின் நோய் எதிர்ப்புதிறனுக்கு ஒப்ப இதன் வகைகள் வேறுபட்டு காணப்படுகின்றன. 
* AIDP
* AMSAN
*AMSAN
* MFS

## தடுப்பு முறைகள்
* நன்கு கொதிக்க வைத்த நீரினைப் பருகுதல்.
* இறைச்சி உணவுகளை உண்ணும் போது, குளிர்பதனப் பெட்டிகளில், நீண்ட நாட்கள் பக்குவப்படுத்தப்படாத உணவுகளைத் தேர்ந்தெடுத்து, நன்கு வேகவைத்து உண்ண வேண்டும்.

### மருத்துவம்
* அதிக செலவாகும், உடல் குருதியினை தூய்மைப்படுத்தும் முறை. (plasmapheresis)  
* மருந்து வில்லைகளை மருத்துவரின் மேற்பார்வையோடு எடுத்துக் கொள்ளுதல்.

## பரவல்
* இந்நோய் பாதிப்பு ஒருவரிடம் இருந்து, மற்றொருவருக்கு எளிதில் பரவாது.
* 2025 ஆம் ஆண்டு பிப்ரவரி மாதம், இந்தியாவின் புனே நகரில் அதிக உயிரிழப்புகள் நடந்துள்ளது.
* 2025 ஆம் ஆண்டு ஆந்திராவிலும் இந்நோய் தாக்கம் ஏற்பட்டது.
* தமிழ்நாட்டில் மேற்கூறிய ஆண்டில் சென்னையில்  ஒரு நோயாளி இறந்ததாக செய்தித்தாள் கூறுகிறது.
* 2005-2020  இடைப்பட்ட ஆண்டுகளில், ஏறத்தாழ 200க்கும் மேற்பட்ட நோயாளிகளிடம் இது குறித்த ஆய்வு தமிழகத்தில் நிகழ்த்தப்பட்டது.

## மேற்கோள்கள்

## வெளி இணைப்புகள்
* இந்த தமிழ்நாட்டு மருத்துவரின் யூடிபு தமிழில் தெளிவான எளிய விளக்கத்தினைத் தருகிறது.
* இந்த தமிழ்நாட்டு மருத்துவரின் யூடிபு ஆங்கிலப்பதிவு, தெளிவான எளிய விளக்கத்தினைத் தருகிறது.
* Information on GBS from UK Charity GAIN (Guillain–Barré and Associated Inflammatory Neuropathies)
* Information on GBS from NGO GBS/CIDP Foundation International
* Information on GBS from NGO EPODIN (European Patient Organization for Disimmune & Inflammatory Neuropathies)

பகுப்பு:தன்னெதிர்ப்பு நோய்கள்
பகுப்பு:நரம்பு மண்டலம் தாக்கும் நோய்த்தொகைகள்
பகுப்பு:மூளை மரபியல் கோளாறுகள்
பகுப்பு:உணவுப்பொருள் வழியாகப் பரவும் நோய்கள்
வாய்மொழியாக கதை கூறல்

[thumb|1911 ஆம் ஆண்டு [ஆயிரத்தொரு இரவுகள் கதையிலிருந்து ஒரு கதையை கூறும் கதை சொல்லி]]
thumb|வியாசர் என்பது கிராமவாசிகளிடையே காவியங்களை வாசிக்கும் இந்திய வாய்மொழி கதைசொல்லிகளுக்கான பொதுவான பட்டம், 1913
**வாய்மொழியாக கதைகூறல்** (*Oral storytelling*) என்பது கதைசொல்லிக்கும் அவரது பார்வையாளர்களுக்கும் இடையிலான ஒரு பண்டைய மற்றும் நெருக்கமான பாரம்பரியமாகும். கதைசொல்லியும் கேட்பவர்களும் உடல் ரீதியாக நெருக்கமாக இருக்கின்றனர். பெரும்பாலும் வட்ட வடிவத்தில் ஒன்றாக அமர்ந்திருக்கிறார்கள். வாய்வழி கதைசொல்லலின் நெகிழ்வுத்தன்மையால் நெருக்கமும் தொடர்பும் ஆழமடைகின்றன, இது பார்வையாளர்களின் தேவைகள் மற்றும் கதை சொல்லும் இடம் அல்லது சூழலுக்கு ஏற்ப கதையை வடிவமைக்க அனுமதிக்கிறது. கேட்போர் தங்கள் முன்னிலையில் ஒரு படைப்பு செயல்முறையின் அவசரத்தை அனுபவிக்கிறார்கள், மேலும் அந்த படைப்பு செயல்முறையின் ஒரு பகுதியாக இருப்பதன் அதிகாரத்தை அவர்கள் அனுபவிக்கிறார்கள். கதைகூறல் கதை சொல்பவருக்கும் பார்வையாளர்களுக்கும் இடையே ஒரு தனிப்பட்ட பிணைப்பை உருவாக்குகிறது

வாய்மொழி கதைசொல்லலின் நெகிழ்வுத்தன்மை கதை சொல்பவருக்கும் நீட்டிக்கப்படுகிறது. ஒவ்வொரு கதைசொல்லியும் தங்கள் ஆளுமையை இணைத்துக்கொண்டு கதையில் கதாபாத்திரங்களைச் சேர்த்துக் கொள்வர். இதன் விளைவாக, ஒரு கதையில் பல மாறுபாடுகள் ஏற்படுகிறது. சில கதை சொல்பவர்கள் கதைக்கு வெளியே உள்ள எதையும் புறம்பானவை என்று கருதுகின்றனர். அதே நேரத்தில் மற்ற கதை சொல்பவர் காட்சி மற்றும் ஒலிக் கருவிகள், குறிப்பிட்ட செயல்கள் மற்றும் ஆக்கபூர்வமான உத்திகள் மற்றும் சாதனங்களைச் சேர்ப்பதன் மூலம் கதையைச் சொல்வதை மேம்படுத்த விரும்புகிறார்கள்.

கதைசொல்லல் பல வடிவங்களில் நிகழ்த்தப்படலாம். உரைநடை, கவிதை வடிவம், ஒரு பாடலாக, நடனம் அல்லது ஒருவித நாடகச் செயல்திறன் போன்றவை.

## மனிதனின் தேவை
வாய்வழி கதைசொல்லல் மனித மொழி இருந்த காலத்திலேயே இருந்திருக்கலாம். கதைசொல்லல் தனிப்பட்ட அனுபவங்களை கதை வடிவில் வெளிப்படுத்த வேண்டியதன் அவசியத்தை பூர்த்தி செய்கிறது. ஆத்திரேலியத் தொல்குடிகள் போன்ற பண்டைய கலாச்சாரங்களில் கதைசொல்லல் தெளிவாகத் தெரிகிறது. சமூகக் கதைசொல்லல், வாழ்க்கையும் அதன் பல வடிவங்களும் எவ்வாறு தொடங்கின, ஏன் விஷயங்கள் நடக்கின்றன என்பதற்கான விளக்கத்தின் பாதுகாப்பை வழங்குவதோடு, பொழுதுபோக்கு மற்றும் மயக்கத்தையும் வழங்கியது. நிகழ்காலம், கடந்த காலம் மற்றும் எதிர்காலத்தை இணைக்கும் கதைகள் மூலம் சமூகங்கள் பலப்படுத்தப்பட்டு பராமரிக்கப்பட்டன.

கதைகளைச் சொல்வது கேட்பவருக்கு ஒரு வளர்ப்பு செயலாகும். அவர் கதையின் மூலம் கதைசொல்லியுடன் இணைக்கப்பட்டுள்ளார், அதே போல் கதைசொல்லிக்கு, கதையின் மூலம் கேட்பவர்களுடன் இணைக்கப்பட்டுள்ளார்.

## வாய்மொழியாக கதை சொல்லும் திருவிழாக்கள்
20ஆம் நூற்றாண்டில், வாய்வழி கதைசொல்லல் ஆர்வம் மற்றும் கவனத்தின் மறுமலர்ச்சிக்கு உட்பட்டுள்ளது. அமெரிக்காவின் யோன்ஸ்பரோவின் டென்னசியில் அக்டோபர் மாதத்தின் முதல் வார இறுதியில் வருடந்தோறும தேசிய கதைசொல்லல் விழாவுடன் தொடங்கி பல கதைசொல்லி திருவிழாக்களை நிறுவுவது உட்பட.

பிராந்திய கதைசொல்லல் திருவிழாக்கள் ஒரு குறிப்பிட்ட மாநிலம் அல்லது பிராந்தியத்தின் சொல்பவர்களை பொழுதுபோக்கு, கதைசொல்லி மற்றும் கலையில் கல்விக்காக ஒன்றிணைக்கிறது.

## திரைப்படம்

* *ஹௌ பீப்பிள் காட் ஃபையர்* என்ற பூர்வீக கலாச்சாரத்தில் வாய்வழி கதைசொல்லல் பற்றிய இயங்குபடம் வெளியானது

## மேற்கோள்கள்

## வெளி இணைப்புகள்
* Tim Sheppard's Storytelling Resources

பகுப்பு:கதை
பகுப்பு:வாய்மொழி இலக்கியம்
குசாங் டோர்ஜி செர்ப்பா

**குசாங் டோர்ஜி செர்ப்பா** (*Kushang Dorjee Sherpa*) (15 பிப்ரவரி 1965 - 7 டிசம்பர் 2024) ஓர் இந்திய செர்ப்பா ஆவார். இவர் 1998-இல் மூன்று பக்கங்களிலிருந்து எவரெஸ்ட் சிகரத்தை அடைந்த முதல் மனிதர் ஆனார். இவரது சாதனைகளை அங்கீகரிக்கும் விதமாக, இந்திய அரசு இவருக்கு 2003 இல் டென்சிங் நோர்கே தேசிய சாகச விருதை வழங்கியது.

## ஆரம்பகால வாழ்க்கை
குசாங் செர்ப்பா 1965 பிப்ரவரி 15 அன்று நேபாளத்தின் ஓலாங்சங் கோலாவில் பிறந்தார். தனது 14 வயதில் வீட்டை விட்டு ஓடிப்போய் தனது கிராமத்தின் வழியாகச் செல்லும் ஒரு பயணக் குழுவில் சுமை தூக்கும் பணியாளராகப் பணியாற்றினார். மூன்று பக்கங்களிலிருந்தும் எவரெஸ்ட் சிகரத்தை ஏறிய முதல் மனிதர் இவராவார் செர்ப்பா 2015 ஆம் ஆண்டு நிலவரப்படி மேற்கு வங்காளத்தின் டார்ஜிலிங்கில் வசித்து வந்தார்.

## மலையேற்றம்
இவர் முதன்முதலில் 1993 மே 10 அன்று நிலையான தென்கிழக்கு முகடு பாதை வழியாக எவரெஸ்ட் சிகரத்தை அடைந்தார். மே 17, 1996-இல் நிலையான வடகிழக்கு முகடு பாதை வழியாகவும், மே 28, 1998 அன்று, நிலையான தென்கிழக்கு முகடு பாதையை மூன்றாவது முறையாகவும், 28 மே 1999- இல் எவரெஸ்டின் கிழக்கு முகம் வழியாக நான்காவது முறையாகவும் எவரெஸ்ட் சிகரம் அடைந்தார். 

## இறப்பு
குசாங் செர்ப்பா டார்ஜிலிங்கில் உள்ள தனது வீட்டில் டிசம்பர் 7, 2024 அன்று தனது 59 வயதில் காலமானார்.

## மேற்கோள்கள்

## வெளி இணைப்புகள்
* An image of Kushang Sherpa during a summit of the Everest's East Face

பகுப்பு:1965 பிறப்புகள்
பகுப்பு:2024 இறப்புகள்
பகுப்பு:ஷேர்ப்பா
காசிதகரி

**காசிதகரி** (*Kasidakari*)(காசிடா, காசிடா - கரி) என்பது காசுமீர், பீகார், பஞ்சாப், இமாச்சலத்துடன் தொடர்புடைய ஒரு பூந்தையல் கலை வேலைப்பாடு ஆகும்.

## பெயர்
காசிதா என்பது பூந்தையல் வேலைப்பாடுகளுக்கான தொழில் மொழியாகும். காசிதா - கரி என்று அழைக்கப்படும் காசிதகரி, ஊசி வேலைப்பாட்டிற்கான பஞ்சாபி, இந்தி மொழிச் சொல்லாகும். இது காசிதகரி என்றும் அழைக்கப்படுகிறது.

## நுட்பங்களும் தையல்களும்
காசிதா வேலைகளுக்கு ஓட்டைத்தையல், பின்னல் தையல், பூவேலைத் தையல், சங்கிலி தையல் போன்ற பல்வேறு தையல் முறைகள் பயன்படுத்தப்படுகின்றன. காசிதாவின் அடிப்படைப் பொருள் வெள்ளை, நீலம், மஞ்சள், ஊதா, சிவப்பு, பச்சை, கருப்பு போன்ற பல்வேறு வண்ணங்களிலான பருத்தி, கம்பளி அல்லது பட்டு ஆகும். பூந்தையல் செய்ய வேண்டிய பொருளைப் பொறுத்து தையல்கள் மாறுபடலாம். தோ-ருக்கால் பூந்தையல் (சம்பா காசிதாகரி) தனிப்பட்ட பாணியினைக் கொண்டுள்ளது. இது இந்தியாவில் உள்ள பிற பூந்தையல் வடிவங்களிலிருந்து வேறுபடுகிறது.

### சோசுனி
இருபுறமும் சீரான தன்மை தேவைப்படும்போது, விருப்பப்படி தையல் பயன்படுத்தப்படுகிறது.

### ஜலக்டோசி
ஜலக்டோசியில் சங்கிலித் தையலுடன் கொக்கி அல்லது ஆரியைப் பயன்படுத்துகிறது. கொக்கி கொண்டு செய்யப்படும் சங்கிலித் தையல் சோகாசில் (ஆடை-நீண்ட தளர் மேலங்கி), தரை விரிப்புக்  கம்பளங்களில் நீண்ட வடிவங்களாகக் காணப்படுகிறது.  .

### ஜாரி நூல்
ஜாரி நூலைப் பயன்படுத்தி காசுமீரி மெத்தை செய்வது காசிதா வேலைப்பாட்டின் ஒரு பாணியாகும். இதில் ஒரு ஜாரி நூல் துணியின் மீது வடிவத்தில் போடப்பட்டு மற்றொரு நூலால் இடத்தில் வைக்கப்படுகிறது.

## பயன்பாடு
ஆடைகளை அலங்கரிக்க, பைரன்கள் (காசுமீர் மேலாடை), சால்வைகள், கைக்குட்டை, படுக்கை விரிப்புகள், மெத்தை உறைகள், விளக்கு நிழல்கள், பைகள், பிற துணைப்பொருட்களில் இவ்வேலைப்பாடு பயன்படுகிறது.

## சம்பா ரூமல்
சம்பா ரூமல் என்பது ஒரு காலத்தில் சம்பா இராச்சியத்தின் முன்னாள் ஆட்சியாளர்களின் ஆதரவின் கீழ் ஊக்குவிக்கப்பட்ட ஒரு பூந்தையல் வேலைப்பாட்டுக் கைவினைப் பொருளாகும்.

## மேற்கோள்கள்

பகுப்பு:இந்தியப் பூப்பின்னல்